## Pravilnik o izmjenama i dopunama Pravilnika o dodatku na plaću i načinu isplate plaće

### NN 99/2012 (31.8.2012.), Pravilnik o izmjenama i dopunama Pravilnika o dodatku na plaću i načinu isplate plaće

MINISTARSTVO OBRANE

2206

Na temelju članka 170. stavka 4. Zakona o službi u Oružanim snagama Republike Hrvatske (»Narodne novine« broj 33/02, 58/02, 175/03, 136/04, 76/07, 88/09 i 124/09) donosim

PRAVILNIK

O IZMJENAMA I DOPUNAMA PRAVILNIKA O DODATKU NA PLAĆU I NAČINU ISPLATE PLAĆE

Članak 1.

U Pravilniku o dodatku na plaću i načinu isplate plaće (»Narodne novine« broj 50/08, 142/08 i 118/09) u članku 5. stavak 2. mijenja se i glasi:

»Ukupni koeficijent letačkog dodatka za pilote zbroj je koeficijenata navršenih godina letačkog staža i koeficijenta spremnosti na tipu zrakoplova i određuje se prema tablici kako slijedi:

|  |  |  |  |  |  |  |
| --- | --- | --- | --- | --- | --- | --- |
| Dužnost | Tip zrakoplova | Godine letačkog staža | Koeficijent | Spremnost | | |
| III. | II. | I. |
| PILOTI | A | 0 – 5 | 0,45 | 0,5 | 0,6 | 0,7 |
| 5 – 10 | 0,5 |
| 10 – 20 | 0,55 |
| 20 – više | 0,6 |
| B | 0 – 5 | 0,45 | 0,3 | 0,4 | 0,5 |
| 5 – 10 | 0,5 |
| 10 – 20 | 0,55 |
| 20 – više | 0,6 |
| C | 0 – 5 | 0,45 | 0,25 | 0,35 | 0,45 |
| 5 – 10 | 0,5 |
| 10 – 20 | 0,55 |
| 20 – više | 0,6 |
| Letači tehničari i navigatori | D | 0 – 5 | 0,2 |  | 0,1 | 0,2 |
| više od 5 | 0,3 |
| Ostalo letačko osoblje | E | 0 – 5 | 0,15 | 0,03 | 0,05 |
| više od 5 | 0,2 |  |

Tip zrakoplova:

A – nadzvučni borbeni avion

B – teški i srednji avioni i helikopteri te borbeni helikopteri

C – laki avioni i helikopteri

D – svi tipovi zrakoplova – letači tehničari i navigatori

E – svi tipovi zrakoplova – ostalo letačko osoblje.

Kategorije spremnosti za letačko osoblje:

I. – Letači spremni za provedbu namjenskih zadaća za koje je eskadrila u kojoj provode letačke zadaće namijenjena. Na zrakoplovima s višečlanom posadom moraju biti osposobljeni za provedbu letačkih zadaća u ulozi kapetana zrakoplova.

II. – Letači koji su djelomično spremni za provedbu namjenskih zadaća za koje je eskadrila u kojoj provode letačke zadaće namijenjena.

III. – Letači koji su u statusu preobuke za namjenski tip zrakoplova.»

Iza stavka 2. dodaje se novi stavak 2.a koji glasi:

»Izmjena iz stavka 2. ovoga članka ne odnosi se na vojne pilote, letače tehničare, navigatore i ostalo letačko osoblje koji su raspoređeni u eskadrile, letačko osoblje upućeno na letačke zadaće u mirovne operacije i misije u inozemstvo te probne pilote raspoređene u Odjel za probne letove i nadzor osposobljenosti pilota Zapovjedništva Hrvatskog ratnog zrakoplovstva i protuzračne obrane, kojima pripada dodatak u visini i na način propisan člankom 5. stavkom 2. Pravilnika o dodatku na plaću i načinu isplate plaće (»Narodne novine« broj 50/08, 142/08 i 118/09).

Članak 2.

U članku 6. stavku 1. riječi: »u koeficijentu 0,3« zamjenjuju se riječima: »u koeficijentu 0,2«.

U stavku 2. riječi: »u koeficijentu 0,25« zamjenjuje se riječima: »u koeficijentu 0,15«.

U stavku 3. riječi: »u koeficijentu 0,2« zamjenjuje se riječima: »u koeficijentu 0,1«.

U stavku 4. riječi: »u koeficijentu 0,1« zamjenjuje se riječima: »u koeficijentu 0,05«.

Članak 3.

U članku 9. stavku 4. riječi: »temeljni pirotehnički dodatak u koeficijentu 0,1« zamjenjuju se riječima: »temeljni pirotehnički dodatak u koeficijentu 0,05«.

Članak 4.

U članku 10. stavak 5. mijenja se i glasi:

»Koeficijenti za izračun dodatka za pripadnike specijalnih i zaštitnih postrojbi iz stavaka 1. do 4. ovoga članka određeni su u tablici kako slijedi:

|  |  |  |  |  |  |
| --- | --- | --- | --- | --- | --- |
| DODATAK ZA PRIPADNIKE SPECIJALNIH  I ZAŠTITARSKIH POSTROJBI | | | | | |
| Kategorija | I. | II. | III. | IV. | V. |
| Koeficijent | 0,5 | 0,3 | 0,2 | 0,1 | 0,05 |

Članak 5.

U članku 11. stavak 2. mijenja se i glasi:

»Koeficijenti za izračun vojnopolicijskog dodatka određeni su u tablici kako slijedi:

|  |  |  |  |
| --- | --- | --- | --- |
| VOJNOPOLICIJSKI DODATAK | | | |
| Kategorija | I. | II. | III. |
| Koeficijent | 0,3 | 0,2 | 0,1 |

Članak 6.

U članku 12. stavku 4. riječi: »u koeficijentu 0,25« zamjenjuje se riječima: »u koeficijentu 0,15.«

Članak 7.

U članku 13. stavak 2. mijenja se i glasi:

»Koeficijenti za izračun dodatka iz stavka 1. ovoga članka određeni su u tablici kako slijedi:

|  |  |  |  |
| --- | --- | --- | --- |
| DODATAK ZA ZDRAVSTVENU SLUŽBU | | | |
| Kategorija | I. | II. | III. |
| Koeficijent | 0,4 | 0,2 | 0,1 |

Iza stavka 2. dodaje se novi stavak 2.a koji glasi:

»Izmjena iz stavka 2. ovoga članka ne odnosi se na vojne doktore opće i dentalne medicine koji primarnu zdravstvenu zaštitu pružaju u vojnim ambulantama, kojima pripada dodatak u visini i na način propisan člankom 13. stavkom 2. Pravilnika o dodatku na plaću i načinu isplate plaće (»Narodne novine« broj 50/08, 142/08 i 118/09).

Članak 8.

U članku 14. iza stavka 2. tablica se mijenja i glasi:

|  |  |  |  |
| --- | --- | --- | --- |
| NASTAVNIČKI – INSTRUKTORSKI DODATAK | | | |
| Broj sati mjesečno | 70 i više | od 50 do 69 | od 40 do 49 |
| Koeficijent | 0,3 | 0,2 | 0,1 |

Članak 9.

U članku 17. stavku 1. riječi: »u koeficijentu 0,1« zamjenjuje se riječima: »u koeficijentu 0,05«.

U stavku 2. riječi: »u koeficijentu 0,2« zamjenjuje se riječima: »u koeficijentu 0,1.«

Članak 10.

Članak 17.b mijenja se i glasi:

»Dodatak za aktivno dežurstvo određuje se prema osobnom činu u koeficijentu od osnovice za obračun plaće za svaki sat aktivnog dežurstva i iznosi:

– za vojnike 0,0010

– za dočasnike 0,0013

– za niže časnike 0,0016

– za više časnike, generale/admirale 0,0024.«

Članak 11.

U članku 17.c riječi: »i iznosi 0,025« zamjenjuju se riječima: »i iznosi 0,015«, a riječi: »a 0,05 za djelatnu vojnu osobu« zamjenjuje se riječima: »a 0,03 za djelatnu vojnu osobu.«

Članak 12.

U članku 17.d stavku 1. riječi: »i iznosi 0,025« zamjenjuju se riječima: »i iznosi 0,015.«

Članak 13.

U članku 20. riječi: »Uprava za financije i proračun« zamjenjuju se riječima: »Uprava za informacijske sustave, financije i proračun«.

Članak 14.

Ovaj Pravilnik objavit će se u »Narodnim novinama«, a stupa na snagu 1. rujna 2012.

Klasa: 023-03/12-04/14

Urbroj: 512-01-12-1

Zagreb, 27. kolovoza 2012.

Ministar

Ante Kotromanović, v. r.

Pravilnik, NN 99/2012-2206